<classify> WASHINGTON, MAREKANI RAIS Donald Trump wa Marekani ametangaza kuwa kiongozi aliyekuwa akijificha wa kundi laIslamic State , Abu Bakr al Baghdad alijiuwa mwenyewe wakati wa uvamizi wakikosi maalum cha Marekani nchini Syria. Katika taarifa yake aliyoitoa kupitia televisheni,Trumpalitangaza kwamba gaidi huyo namba moja duniani amefariki wakati wa uvamizihatari wa usiku kaskazini magharibi mwa Syria na vikosi maalum vya Marekani. Marekani ilikuwa imetoa kitita cha dola milioni 25 kwayeyote atakayewezesha kupatikana kwa taarifa kuhusu mahali alipo Abu bakr alBaghdadi. Trump alisema kwamba ndege aina ya helikopta iliyokuwa ikisafirishakikosi hicho maalum iliondoka kutoka eneo ambalo halikutajwa baada mwendo wasaa 11 siku ya Jumamosi, wakati yeye na viongozi wengine walikuwa wamekusanyikakatika chumba cha Ikulu ya Whitehouse. Aliongeza kuwa; ndege hizo zilisafiri kwa muda wa saa mojana dakika 10 kutoka maeneo tofauti, huku operesheni ya ardhini ikifanyika kwamuda wa saa mbili. Maofisa waliviambia vyombo vya habari nchini Marekanikwamba mapema siku ya Jumapili nchini Syria, vikosi maalum vya Marekanivililenga eneo moja la kijiji cha Barisha mkoani Idlib takriban kilomita tanokusini mwa mpaka wa Uturuki. Idlib ndio ngome ya mwisho ya upinzani dhidi ya Serikali yaBashar al Asad. Inatawaliwa na muungano wa wapiganaji wa Jihad ambaounakinzana na Kundi la Islamic State IS, lakini mamia ya wapiganaji wa kundihilo wanaaminika kupiga kambi katika eneo hilo. UVAMIZI ULIVYOFANYIKA Trump alisema vitengo vya ujasusi nchini Marekanivilimchunguza Baghdadi kwa wiki kadhaa kabla ya operesheni hiyo na kwambawalijua eneo hilo lilikuwa na mahandaki kadhaa, huku mengi yakiwa na mwishowake. Siku ya Jumamosi, Trump aliamrisha ujumbe uliohusisha kundimoja la wanajeshi maalum, ndege nane na meli nyingine nyingi. Ndege hizo zilipaa juu ya anga ya Uturuki, mbali na maeneoyanayodhibitiwa na majeshi ya Syria pamoja na yale ya Urusi. Kwa mujibu wa Trump Urusi ilishirikiana na kufungua angayake kwa ajili ya operesheni hiyo ya Marekani licha ya kutoambiwa kilekilichokuwa kikijiri. Operesheni hiyo ya kuingia na kutoka ilikuwa hatari mno.Kulikuwa na wakati ambapo tungekabiliwa vilivyo, alisema . Ndege zetu zilipaa chini chini lakini kwa mwendo wakasi. Huku ndege hizo zikikaribia katika nyumba hiyozilishambuliwa lakini Trump anasema mashambulizi hayo yalimalizwa haraka. Mkazi mmoja wa Barisha anasema kwamba ndege hizo zaMarekani zilishambulia nyumba mbili na kuiharibu kabisa moja Mwanakiji mmoja kutoka eneo la Barisha aliambia BBCkulikuwa na mashambulizi kutoka kwenye helikopta hizo kwa zaidi ya dakika 30 kablaya vikosi vya ardhini kuingia eneo hilo, akiongezea kwamba ndege hizozilishambulia nyumba mbili na kuiharibu kabisa mojawapo. Kulingana na Trump baada ya ndege hizo kutua , wanajeshihao maalum walilipua mashimo katika kuta ya nyumba hizo ili kukwepa kuingiandani kupitia mlango wa mbele uliowekwa mabomu na baadaye kuanza kuondoa vifusi. Rais huyo alisema kwamba Baghdadi alifariki baada yakutorokea katika handaki lililo na mwisho, akilia na kupiga kelele. Inaelezwa kuwa watoto 11 waliondolewa katika nyumba hiyobila kujeruhiwa, huku watu wakisalimu amri na wengine wakipigwa risasi. Aliyekuwa amesalia alikuwa Baghdadi pekee katika handakipamoja na watoto watatu, aliongeza Trump. Alifika mwisho wa handaki , huku mbwa wetu wakimfukuza .Alikuwa ameweka mabomu ya kutega katika nguo yake ya ndani na akajilipua nawatoto hao watatu. Mwili wake ulikatwakatwa na mlipuko huo huku handaki hilolikiuangukia , aliongezea. Picha na kanda za video kuhusu kilichotokea baada yauvamizi huo wa Marekani zilionyesha vifusi vya jengo lililoharibiwa pamoja nagari lililoungua ikiwa na mashimo chungu nzima ya risasi. Trump amesema kuwa matokeo ya vipimo vya mabaki ya mtualiyejilipua katika handaki hilo yalionyesha kwamba alikuwa Baghdadi. Vipimo hivyo vilifanywa na wataalam waliosafiri na vikosihivyo maalum na walikuwa na sampuli ya vinasaba vya Baghdadi, aliongezea. Kulingana na Trump, wataalam hao pia walibeba vipande vyamabaki ya mwili wake katika ndege hizo, ingawa hakuna uthibitisho huru kuhusukifo cha Baghdadi. Wafuasi wa IS wamekuwa wakionya kuhusu kuamini taarifa hizozinazotolewa na Marekani. Zaidi Trump alisema; hakuna mwanajeshi ama afisa hata mmojawa Marekani aliyeuawa katika operesheni hiyo, huku akieleza jinsi idadi kubwaya wapiganaji wa Baghdadi na washirika wao walivyouawa pamoja naye. Trump alisema ni mbwatu wa Marekani ndiye alijeruhiwa katikahandaki hilo ambalo Baghdadi alifariki. Chombo cha habari cha Jihadi mjini Idlib kimesema kwambabasi la raia lilishambuliwa WAKE WA BAGHDADI Trump pia amesema kuwa wake wawili wa Baghdadi walipatikanawakiwa wamevalia fulana za ndani zilizowekwa mabomu ingawa nao waliuawa. Haijajulikani iwapo wafuasi wa IS ama watoto waliokamatwawalijeruhiwa. wapiganaji hao kwa sasa wanazuiliwa huku watoto haowakiwekwa chini ya usimamizi wa mtu ambaye hakutajwa. KUJIFICHA BAGHDADI IDLIB Mji wa Barisha upo mamia ya kilomita kutoka eneo la jangwalililo mashambani katika mpaka wa Syria na Iraq ambapo Baghdadi aliaminikakujificha. Trump alisema, Baghdadi alikuwa Idlib kwa kuwa alikuwa nalengo la kujenga upya jeshi lake la wapiganaji wa IS baada ya vikosi vyaKikurdi vinvyoongozwa na Marekani kuteka ngome zake za mwisho zilizosaliakaribu na kijiji cha Baghuz kilicho mashariki mwa Syria mwezi Machi. Hiyo ndio sababu iliyomfanya kusalia katika eneo hilo,rais huyo aliongezea Hilo ndio eneo muhimu unapozungumzia kujenga upya kundihilo. Anasema ripoti muhimu za kijasusi kuhusu mipango ya sikuzijazo ya Baghdadi ilipatikana wakati wa shambulio hilo na kwamba Marekaniitamsaka yeyote yule atakayemrithi. Tunawajua watakaomrithi. Na tayari tumeanzakuwaaangazia. HUYU NDIYE BAGHDADI Alizaliwa mwaka 1971 katika eneo la Samarra nchini Iraq. Akiwa angali mtoto alidaiwa kupenda sama kusoma Quran nakufuata sheria za kidini, akiwalaumu ndugu zake wasiofutwa vizuri dini yaKiislamu. Lakini ilikuwa wakati ambapo alikuwa anafuzu kupataStashahada ya somo la Quran katika chuo kikuu cha Saddam Husein , ndio wakatialijihusisha na msimamo mkali wa kundi hilo. Mwishoni wa mwaka 2000 alikuwa ameanzisha kundi linalofuatasunna na aliendelea hadi kushirikishwa na kundi la al-Qaeda nchini Iraq ambapokundi la Islamic State lilibuniwa. Tangu 2014 amesalia kimya kwa muda mrefu huku kukiwa nauvumi wa kifo chake ambao haukuthibitishwa.  <topic>: KIMATAIFA 